ঢাকা, ১১ জুলাই (শীর্ষ নিউজ ডটকম): রোববারের হরতালে রাজধানীতে সম্মিলিত ইসলামী ও সমমনা ১২ দলের কেন্দ্রীয় নেতাসহ আটককৃত ৫০ জনের  মধ্যে ৪৮ জনকে ছেড়ে দেয়া হয়েছে।  আজ ভোরে বাংলাদেশ খেলাফত মজলিশের মহাসচিব মাওলানা নেজাম-উদ্দিন সম্মিলিত ওলামা মাশায়েখ পরিষদের যুগ্ম মহাসচিব মাওলানা খলিলুর রহমানসহ ৪৮ নেতাকর্মীকে ছেড়ে দেয়া হয়েছে। বাংলাদেশ খেলাফত মজলিশের সাংগঠনিক সম্পাদক হুমায়ুন কবির শীর্ষ নিউজ ডটকমকে এ কথা নিশ্চিত করেছেন।  তিনি বলেন, আজকের হরতালে রাজধানীতে কোনো অঘটন ঘটেনি এবং কাউকে আটক করা হয়নি। রোববার হরতালে সারা দেশে ১২ দলের আটককৃত নেতাকর্মীর সংখ্যা তার জানা নেই ।  (শীর্ষ নিউজ ডটকম/এসটি/ডিএইচ/এএইচ/১১.৫৯ঘ)